Document ID: 31990R2408

*****
ΚΑΝΟΝΙΣΜΟΣ (ΕΟΚ) αριθ. 2408/90 ΤΗΣ ΕΠΙΤΡΟΠΗΣ
της 14ης Αυγούστου 1990
που θεσπίζει ειδικό τρόπο για την εισαγωγή ορισμένων βοείων κρεάτων που πωλούνται στο πλαίσιο του κανονισμού (ΕΟΚ) αριθ. 1680/90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1680/90 της Επιτροπής (3) σχετικά με την πώληση, βάσει διαδικασίας που καθορίζεται στον κανονισμό (ΕΟΚ) αριθ. 2539/84, αποστεωμένου βοείου κρέατος που κρατείται από ορισμένους οργανισμούς παρεμβάσεως και προορίζεται να εξαχθεί, προβλέπει την πώληση ορισμένων κρεάτων που προορίζονται να εξαχθούν χωρίς επιστροφή·
ότι πρέπει να διευκρινιστεί ότι δεν μπορεί να θεωρηθεί ως εξαγωγή, με αυτήν τη έννοια, η εισαγωγή προς τη Λαϊκή Δημοκρατία της Γερμανίας, εφόσον ληφθούν υπόψη οι διατάξεις του κανονισμού (ΕΟΚ) αριθ. 2252/90 της Επιτροπής της 31ης Ιουλίου 1990 για τις λεπτομέρειες εφαρμογής του κανονισμού (ΕΟΚ) αριθ. 2060/90 του Συμβουλίου σχετικά με τα μεταβατικά μέτρα για τις συναλλαγές με τη Λαϊκή Δημοκρατία της Γερμανίας στον τομέα της Γεωργίας και της αλιείας (4)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά το βόειο κρέας που αναφέρεται στο παράρτημα Ι στοιχείο β) του κανονισμού (ΕΟΚ) αριθ. 1680/90, η εισαγωγή στη Λαϊκή Δημοκρατία της Γερμανίας δεν θεωρείται ως εξαγωγή.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Αυγούστου 1990.

Labels: 3
18
17